Jarilo

Jarilo je slovanský boh plodnosti a jarného slnka. Bol uctievaný u pobaltských a polabských Slovanov a tiež u Pomoranov.
Je často stotožňovaný so suzdalským Jarunom a juhoslovanskou folklórnou postavou Zeleným Jurajom.
Býva vyobrazený v podobe pekného mladíka za nejasných okolností uväzneného v podsvetí, čím svet trpí a upadá do zimy. Jarilo však utečie na vraníkovi a zlatými kľúčmi odomyká nebo a zem, čím zaistí plodnosť predstavovanú rosou.

V Bielorusku pripadá jeho sviatok na 27. apríla.

Po Jarilovi je tiež pomenovaná planétka 2273 Jarilo, ktorú objavila sovietska astronómka Ľudmila Černychová.Lutz D. Schmadel, Dictionary of Minor Planet Names, New York 2003, str. 185

 Referencie 

 Iné projekty 

Kategória:Slovanskí bohovia
Kategória:Slneční bohovia